 1 Samuel 9  E nwere otu nwoke bụ onye ebo Benjamin, aha ya bụ Kish, nwa Abayel, nwa Ziroa, nwa Bikorat, nwa Afaya, onye ebo Benjamin, ọ bụ nwoke bara ezigbo ọgaranya.O nwere otu nwa nwoke aha ya bụ Sọl, bụ nwa okorobịa mara mma, ọ dịghịkwa nwoke ọ bụla netiti ụmụ Izrel ka ya mma; site nubu ya gbagoo, o toro ogologo karịa mmadụ niile.Ụfọdụ nne ịnyịnya ibu Kish bụ nna Sọl furu. Kish wee sị Sọl nwa ya: Biko, kpọrọ otu nime ndị na-ejere m ozi bilie, gaa chọọ nne ịnyịnya ibu ndị ahụ.O wee gafere ógbè Ifrem bụ ugwu ugwu, gaferekwa ala Shalisha, ma ha ahụghị ha. Ha wee gafere ala Shealim, ma ha anọghị nebe ahụ. Ha wee gafere ala ndị ebo Benjamin, ma ha ahụghị ha.Ha wee bata nala Zọf; Sọl wee gwa onye na-ejere ya ozi nke ya na ya so, sị: Bịa ka anyị lawa, ka nna m ghara ịkwụsị iche banyere nne ịnyịnya ibu ndị ahụ wee chegbuwezie onwe ya banyere anyị.Ma ọ sịrị ya: Biko, lee! E nwere onye nke Chineke nọ nobodo a, ọ bụ nwoke a na-asọpụrụ. Ihe niile ọ na-ekwu na-emezurịrị. Ka anyị gaa nebe ahụ ugbu a. Ma eleghị anya, o nwere ike ịgwa anyị ụzọ anyị ga-esi.Sọl wee gwa onye na-ejere ya ozi, sị: Ọ bụrụ na anyị agaa, gịnị ka anyị ga-enye nwoke ahụ? nihi na achịcha agwụla nakpa anyị, ọ dịghị ihe a ga-enye onye nke ezi Chineke dị ka onyinye. Gịnị ka anyị nwere?Onye ahụ na-ejere Sọl ozi wee zaakwa ya, sị: Lee! M ji otu ụzọ nụzọ anọ nke shekel ọlaọcha, m ga-enyekwa ya onye nke ezi Chineke, ọ ga-agwakwa anyị ụzọ anyị ga-esi.Noge ochie nIzrel, ọ bụrụ na nwoke na-aga ịjụta Chineke ase, ọ gaara ekwu, sị: Bịanụ, ka anyị gakwuru onye ọhụ ụzọ. Nihi na onye a na-akpọ onye amụma taa, ihe a na-akpọ ya noge ochie bụ onye ọhụụ.Sọl wee gwa onye na-ejere ya ozi, sị: Ihe i kwuru dị mma. Bịa ka anyị gaa. Ha wee gaa nobodo ebe onye nke ezi Chineke nọ.Ka ha na-aga nụzọ gbagoro obodo ahụ, ha hụrụ ụmụ agbọghọ na-aga isere mmiri. Ha wee sị ha: Onye ọhụ ụzọ ọ nọ nebe a?Ha wee zaa ha, sị: Ọ nọ ya. Lee! Ebe ọ nọ ka dị nihu. Meenụ ngwa, nihi na ọ bịara nobodo a taa, nihi na e nwere àjà a ga-achụ maka ndị Izrel taa nebe dị elu.Ozugbo unu banyere nobodo, unu ga-ahụ ya tupu ya agbagoo nebe dị elu iri ihe; nihi na ndị mmadụ agaghị eri ihe ruo mgbe ọ bịara, nihi na ọ bụ ya na-agọzi àjà. E mesịa, ndị a kpọrọ òkù ga-eri ihe. Ma ugbu a, gbagoonụ, nihi na unu ga-ahụ ya ugbu a.Ha wee gbagoo nobodo ahụ. Ka ha na-abata netiti obodo ahụ, lee, Samuel na-apụta izute ha ka ọ na-aga nebe dị elu.Nụbọchị bọtara ụbọchị Sọl bịara, Jehova kpugheere Samuel, sị:Ụdị ugbu a echi, m ga-ezitere gị otu nwoke si nala Benjamin, tee ya mmanụ ịbụ onye ndú nke ndị m bụ Izrel; ọ ga-azọpụtakwa ndị m naka ndị Filistia, nihi na ahụwo m mmekpa ahụ nke ndị m, mkpu ákwá ha eruwokwa m ntị.Samuel wee hụ Sọl, ma Jehova sịrị ya: Lee nwoke ahụ m gwara gị banyere ya, sị, Ọ bụ onye a ga-achị ndị m.Sọl wee bịakwute Samuel netiti ọnụ ụzọ ámá, sị ya: Biko, gwa m, Olee ụlọ onye ọhụ ụzọ?Samuel wee zaa Sọl, sị: Ọ bụ m bụ onye ọhụ ụzọ ahụ. Buru m ụzọ gbagowe nebe dị elu, mụ na unu ga-eri nri taa, m ga-ahapụkwa gị nụtụtụ ka ị lawa, m ga-agwakwa gị ihe niile dị gị nobi.Ma nne ịnyịnya ibu ndị ahụ funahụrụ gị ụbọchị atọ gara aga, etinyekwala obi gị na ha, nihi na a hụwo ha. Ònyekwa nwe ihe niile a na-achọsi ike nIzrel? Ọ bụghị gị na ezinụlọ nna gị dum?Sọl wee zaa, sị: Ọ bụ na mụ abụghị onye ebo Benjamin nke kasị nta nebo niile nke Izrel, ọ bụkwa na ezinụlọ m abụghị nke kasị nta nezinụlọ niile nke ebo Benjamin? Gịnịzi mere i ji gwa m ihe dị otú a?Samuel wee kpọrọ Sọl na onye na-ejere ya ozi kpọbata ha nụlọ iri ihe wee nye ha isi oche nebe ndị a kpọrọ òkù nọ, ha dịkwa ihe dị ka ndị ikom iri atọ.E mesịa, Samuel gwara onye ahụ na-esi nri, sị: Nye m ihe ahụ m nyere gị, nke m sịrị gị, Debe ya iche.Onye ahụ na-esi nri wee buru ụkwụ anụ na ihe dị nelu ya ma debe ya nihu Sọl. O wee sị: Lee anụ ahụ e debere iche. Debe ya nihu gị. Rie ya, nihi na e debeere gị ya ruo mgbe a kara aka ka gị na ndị a kpọrọ òkù rie ya. Sọl na Samuel wee rikọọ ihe nụbọchị ahụ.E mesịa, ha si nebe ahụ dị elu gbadaa nobodo, ya na Sọl wee nọrọ nelu ụlọ na-ekwurịta okwu.Ha wee bilie nisi ụtụtụ, o wee ruo na ozugbo chi bọrọ, Samuel kpọrọ Sọl nelu ụlọ, sị: Bilie, ka m dupụ gị. Sọl wee bilie, ha abụọ, ya na Samuel, wee pụwa.Ka ha na-agbadata ná ngwụcha ngwụcha obodo ahụ, Samuel sịrị Sọl: Gwa onye na-ejere gị ozi ka ọ gafere anyị gatụwao wee gaferema gị onwe gị, guzo nebe a ka m mee ka ị nụrụ okwu Chineke. 